หุ้นปิดเช้าบวก 0.64 จุด
SET ช่วงเช้าปิดที่ระดับ 804.67 จุด เพิ่มขึ้น 0.64 จุด(+0.08%)มูลค่าการซื้อขาย 13,061.72 ล้านบาท
6 ก.ค. 2553

SET ช่วงเช้าปิดที่ระดับ 804.67 จุด เพิ่มขึ้น 0.64 จุด(+0.08%)มูลค่าการซื้อขาย 13,061.72 ล้านบาท
นักวิเคราะห์ฯเผยตลาดหุ้นไทยเช้านี้เล่นกันในกรอบแคบ แต่ยังยืนแดนบวกแนวเดียวกับตลาดภูมิภาคที่รีบาวน์เล็กน้อย หลังตลาดสหรัฐฯหยุดทำการเมื่อคืนที่ผ่านมา ทำให้ดาวโจนส์ไม่มีอิทธิพลต่อตลาดฯในวันนี้ ทั้งนี้ตลาดบ้านเราจะอิงปัจจัยจากแนวโน้มอุตสาหกรรม และการประกาศงบฯ Q2/53 ของบริษัทจดทะเบียน อย่างกลุ่มแบงก์ที่กำลังจะประกาศงบฯ Q2/53 ออกมาก็มีการคาดการณ์ว่าจะออกมาดี ส่วนปัจจัยต่างประเทศเวลานี้ยังไม่มีอะไรใหม่ ภาพลบยังคงเดิมเรื่องเศรษฐกิจโดยรวม บ่ายนี้ตลาดฯคงแกว่งแคบในลักษณะสร้างฐานให้แน่น เพื่อรอการขึ้นในอนาคต พร้อมให้กรอบการแกว่งไว้ที่ 800-808,810 จุด
ตลาดหลักทรัพย์ปิดตลาดช่วงเช้าวันนี้ที่ระดับ 804.67 จุด เพิ่มขึ้น 0.64 จุด(+0.08%)มูลค่าการซื้อขาย 13,061.72 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกเป็นส่วนใหญ่ โดยแตะจุดสูงสุดของช่วงเช้าที่ 808.44 จุด และแตะจุดต่ำสุดของช่วงเช้าที่ระดับ 803.41 จุด
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้เล่นกันในกรอบแคบโดยมีความพยายามที่จะขึ้นไปทดสอบแนวต้านเดิมที่ 808-809 จุด แต่สุดท้ายมาตอนนี้ก็ยังไม่ผ่าน ซึ่งตลาดบ้านเรายังยืนอยู่ในแดนบวกได้ในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่รีบาวน์เล็กน้อย หลังเมื่อคืนที่ผ่านมาตลาดสหรัฐฯได้หยุดทำการเนื่องในวันหยุดชดเชยวันชาติสหรัฐฯ ทำให้ดาวโจนส์ไม่มีอิทธิพลต่อตลาดฯในวันนี้
ตอนนี้ตลาดบ้านเราจะเคลื่อนไหวอิงปัจจัยจากในประเทศมากกว่า โดยมีประเด็นจากภาพแนวโน้มอุตสาหกรรม และการประกาศผลประกอบการงวดไตรมาส 2/53 ของบริษัทจดทะเบียน อย่างกลุ่มแบงก์ที่กำลังจะทยอยประกาศออกมา ซึ่งต่างก็มองเป็นภาพในเชิงบวก เพราะสินเชื่อยังมีแนวโน้มการเติบโตได้อยู่ นอกจากนี้บางส่วนก็ได้มองไปถึงภาพในครึ่งปีหลังด้วยว่าจะมีแนวโน้มเป็นอย่างไร ซึ่งเห็นว่าตรงนี้จะมีนัยยะสำคัญมากกว่า 
สำหรับปัจจัยจากต่างประเทศเวลานี้ยังไม่มีอะไรใหม่เข้ามา ภาพลบก็ยังคงเดิมในเรื่องเศรษฐกิจโดยรวม ซึ่งตอนนี้เศรษฐกิจในแถบยุโรปอยู่ในช่วงของการถดถอย ขณะที่ภาพการฟื้นตัวเศรษฐกิจในสหรัฐฯยังต้องรอดู เพราะเวลานี้ดูเหมือนจะเปราะบาง อีกทั้ง แนวโน้มการลงทุนในช่วงบ่ายนี้ นายปริญทร์ กล่าวว่า ตลาดฯคงจะแกว่งแคบในลักษณะของการสร้างฐานให้แน่น เพื่อรอการปรับตัวขึ้นในอนาคต พร้อมให้กรอบการแกว่งไว้ที่ 800-808,810 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่                   QH     มูลค่าการซื้อขาย 1,199.09 ล้านบาท ปิดที่   2.20 บาท เพิ่มขึ้น  0.14 บาท           BANPU  มูลค่าการซื้อขาย   571.29 ล้านบาท ปิดที่ 622.00 บาท เพิ่มขึ้น  8.00 บาท          TMB    มูลค่าการซื้อขาย   537.10 ล้านบาท ปิดที่   1.53 บาท ลดลง   0.01 บาท          CPF    มูลค่าการซื้อขาย   477.96 ล้านบาท ปิดที่  21.30 บาท เพิ่มขึ้น  0.10 บาท           TPIPL  มูลค่าการซื้อขาย   405.78 ล้านบาท ปิดที่  12.40 บาท ราคาไม่เปลี่ยนแปลง